დისპური

დისპური (ასამ. দিসপুর) — ნოღა ოორუე-ბჟაეიოლ ინდოეთის, ინდოეთიშ შტატი ასამიშ ადმინისტრაციული ცენტრი. დისპურს, მაართა ოხორუეფქ ჩქ. წ. ეკ-შახ II ვითოშწანურას გიჭყჷ. XIX ოშწანურაშ ოშქაშეწანეფშახ დისპური ოფუტე რდჷ დო თაქ მახორობაშ ძინაქ ბრიტანალეფიშ კოლონიზაციაშ ბორჯის დიჭყჷ — ნოღას გინწყჸ სკოლაქ, აკიგჷ ჩაიშ, ორზაშ, რკინაშ დო ნავთობიშ გჷნმამუშაფალი საწარმეეფქ. 1973 წანას, ნოღა შილონგიშე ასამიშ შტატიშ ნანანოღაქ დისპურშა იჸუ გინოღალირქ. თიმ ბორჯიშო ნოღაშ მახორობაშ მუდანობა 1700 ადამიერს აკმადგინანდჷ, ასე (2012) დისპურს ოხორანს 10 812 ადამიერი. დისპური უხურგანს გეჸვენჯი დიდი ნოღეფს: გუვაჰატი, ჯატია, კამუპი. ნოღას მოჸუნა ჩაი, ორზა, ჯუთი, ჭაშანქარი, ბამბე, ციტრუსი. ნოღას ფართოთი რე გოფაჩილი მონტყორიშ დო ოტყალე წარმება. ნავთობიშ დო ნოშქერიშ შება. მახორობაშ 68 % ოფუტეშ მეურნობას მეთხოზჷ. სქოლიო რსხუეფი ინტერნეტის ინფორმაცია დისპურიშე Archived 2014-12-16 ვებ-ხასჷლას Wayback Machine. ინგლ.